Når både du og sælger har accepteret og underskrevet købsaftalen, kan sælger ikke fortryde handlen. Det kan du til gengæld i op til seks hverdage fra sælger har underskrevet købsaftalen. Hvis du fortryder i denne periode, kan sælger dog kræve, at du betaler 1 pct. af købesummen i kompensation.  Hvis du vælger at annullere købet på baggrund af et advokat- eller bankforbehold, skal det blot ske inden fristen for forbeholdet udløber. Her skal du ikke betale kompensation.